Carru Gemmillaru - Wikipedia

# Carru Gemmillaru

### Di Wikipedia, l'enciclopedìa lìbbira.

Carru Gemmillaru (natu ntô 1787 a Catania - 1866) era n'omu di scienza e dâ littiratura. Scrissi puisìa pi sicilianu e pi talianu, ma è ricurdatu supratuttu ntô campu dâ gioluggìa, nnû quali appi fama chi supirau li cunfini dâ Sicilia e puru di l'Italia.

Gemmillaru campau nta n'èbbica dâ storia siciliana unni appi oppurtunitati di vidiri armenu quattru rivuluzzioni pulìtichi siciliani, accuminzanu cu chidda dû 1812, finennu cu chidda dû 1860.

Di sti rivuluzzioni chi iddu vitti, ni lassau na seria di saggìstichi chi nun foru mai pubbricati. Foru sulu scupreti sti l'ùrtimi anni di Vicenzu Finucchiaru.

Una si chiama: Cenni Storici di la Rivoluzioni Siciliana, l'annu MDCCCXLVIII. Scritta pi sicilianu, si tratta dâ rivuluzzioni ndipinnintista dû 1848. Ccasutta si pò lèggiri n'astrattu nicu di sta saggìstica (funti: Arba Sicula, vulumi II). È la ntroduzzioni.

«Fin'atantu ca li picciuli populi non sunu riuniti 'ntra d'iddi e non pigghianu lu nomu di Nazioni, solinu essiri in continua disenzioni; e l'odii privati, li gari municipali, passanu tanti di li voti a divintari ostilità decisi; e pri lu chiù, chiddu ca si vidi debuli ricurri al'ajutu d'unu statu chiù potenti, pri superari l'avversariu, senza riflettiri ali mali ca ni ponnu viniri, basta chi arriva ad ottiniri la disiata vinnitta. Succedi spissu, infatti, chi lu statu potenti, comu dici l'antica favula di lu Cavaddu e lu Cervu, finuta la cuntisa di li dui picciuli populi, si fa patruni na vota pri sempri di cui lu chiamau in ajutu. Alu cuntrariu però, quannu diversi populi si uniscinu in Nazioni, allura diventanu potenti, e non hannu bisognu di ricurriri a nuddu pri difennirsi, o pri farisi rispittari.»

Estrattu di "http://scn.wikipedia.org../../../c/a/r/Carru_Gemmillaru_578d.html"

Catigurìi: Biografìi | Littirati siciliani

##### Views

- artìculu
- discussioni
- Virsioni currenti

##### Attrova